Paulus Noa , framkvæmdarstjóri spillingarlögreglunnar ACC í Namibíu , segir að heilt yfir gangi rannsóknin vel . Skjáskot / One Africa TV Paulus Noa , framkvæmdarstjóri spillingarlögreglunnar ACC í Namibíu , segir í samtali við RÚV að embætti hans hafi verið í sambandi við „ þá sem hlut eiga að máli “ í Samherjamálinu hér á landi , aðspurður um það hvort embættið hafi átt í samskiptum við yfirvöldhér á landi . Hann segir jafnframt að rannsókn þar í landi á Fishrot málinu svonefnda gangi almennt vel og vonast hann til þess að fjölmiðlamenn sem hafi verið viðriðnir málið séu tilbúnir til þess að bera vitni fyrir dómstólum . Hann vildi ekki ekki svara því í samtali við RÚV hvort einhverjir Íslendingar séu grunaðir í málinu . Lögreglan í Windhoek , höfuðborg Namibíu , handtók í gær tvo einstaklinga sem eru sakaðir um að hafa reynt að hindra framgang rannsóknar á hinu meinta Fishrot spillingarmáli þar í landi . Shikwambi segir við The Namibian að aðilarnir verði ákærðir fyrir að reyna að hindra framgang réttvísinnar . Samkvæmt heimildum namibíska miðilsins voru hinir grunuðu gripnir við það að reyna að taka gögn , harða diska og skotfæri ófrjálsri hendi inn á heimili þar í borg . Umrædd gögn eru sögð tengjast yfirstandandi rannsókn sem beinist meðal annars að meintri mútuþægni namibískra embættismanna í tengslum við úthlutun fiskveiðiheimilda . Símtal Jóhannesar Stefánssonar , fyrrverandi starfsmanns Samherja í Namibíu , og fyrrverandi eiginkonu hans þar sem hann hótar henni og fleirum öllu illu er í birtingu á YouTube á nafnlausum aðgangi .